
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, _ ΤΕΥΧΟΣ ΔΕΥΤΕΡΟ _ Αρ. Φύλλου 758 

10 Οκτωβρίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση των 188588/30.6.93 
και 165547/28.1.94 αποφάσεων των Υπουργών 
Εθν. Οικονομίας και Γεωργίας σχετικά με τη εφαρ¬ 
μογή του συστήματος των ποσοστώσεων αγελαδι¬ 
νού γάλακτος.,. 1 

Αύξηση συντάξεων του Ταμείου Νομικών . 2 

Συγκρότηση Τριμελούς επιτροπής του άρθρ. 25 του Ν. 
2190/94 για επαναπρόσληψη απολυθέντων σε 
Κρατ. Παιδ. Σταθμούς και Κρατ. Βρεφ. Σταθμούς 
στη Νομαρχία Πειραιά . 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ 20787/5109/6.6.93 από¬ 
φαση του Υπουργού Εσωτερικών. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 190020 (1) 


Τροποποίηση και συμπλήρωση των 188588/30.6.93 και 
165547/28.1.94 αποφάσεων των Υπουργών Εθν. Οι- 
* κονομίας και Γεωργίας σχετικά με τη εφαρμογή του συ¬ 

στήματος των ποσοστώσεων αγελαδινού γάλακτος. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «Περί οργάνω¬ 
σης των διοικητικών Υπηρεσιών για την εφαρμογή της 
Συνθήκης προσχώρησης της Ελλάδας στις Ευρωπαϊκές 
Κοινότητες και ρύθμιση συναφών θεσμικών και οργανωτι¬ 
κών θεμάτων» (ΦΕΚ 280 Α). 

β) Του άρθρου 1 παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34Α) όπως τροποποι¬ 
ήθηκε από το άρθρο 6 του Ν. 1440/89 «Συμμετοχή της 
Ελλάδας στο Κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του οργανισμού ΕϋΒΑΤΟΜ» (ΦΕΚ 70Α) το άρθρο 
65 του Ν. 1892/90 (ΦΕΚ 101 Α). 
γ) Του Καν. (ΕΟΚ) 804/68 «Περί κοινής οργάνωσης 


στον τομέα του γάλακτος και των γαλακτοκομικών προϊό¬ 
ντων». 

δ) Του Καν. (ΕΟΚ) 3950/92 «Για τη θέσπιση συμπληρω¬ 
ματικής εισφοράς στον τομέα του γάλακτος και των γαλα¬ 
κτοκομικών προϊόντων» (ΕΕΙ_ 405/92). 

ε) Του καν. (ΕΟΚ) 536/93 «Περί λεπτομερών κανόνων 
εφαρμογής της συμπληρωματικής εισφοράς στον τομέα 
του γάλακτος και των γαλακτοκομικών προϊόντων» (ΕΕΙ. 
57/93). 

στ) Του άρθρου 29Α του Ν. 1558/89 «Κυβέρνηση και 
Κυβερνητικά Όργανα «(ΦΕΚ 134 Α) όπως αυτό προστέ¬ 
θηκε με το άρθρο 27 του Ν. 2081 /92 (ΦΕΚ 154Α). 

2. Την με αρ. 188588/30.6.93 κοινή απόφαση Υπουρ¬ 
γών Εθνικής Οικονομίας και Γ εωργίας «διαδικασία εφαρ¬ 
μογής του συστήματος των ποσοστώσεων αγελαδικού γά¬ 
λακτος» και την τροποποιητική αυτή με αρ. 165547/ 
28.1.94 κοινή απόφαση των Υπουργών Εθνικής Οικονο¬ 
μίας και Γ εωργίας. 

3. Ότι από την κτηθείσα πείρα εφαρμογής προέκυψε η 
ανάγκη τροποποίησης ορισμένων διατάξεων των ανωτέρω 
αποφάσεων ύστερα και από τη σύμφωνη γνώμη των ενδια¬ 
φερομένων μερών. 

4. Το γεγονός ότι με την παρούσα απόφαση δεν προκα- 
λείται δαπάνη εις βάρος του Κρατικού Προϋπ/σμού, απο¬ 
φασίζουμε: 

Τροποποιούμε και συμπληρώνουμε τις με αρ. 188588/ 
30.6.93 και 165547/28.1.94 κοινές αποφάσεις Υπουρ¬ 
γών Εθν. Οικονομίας και Γ εωργίας ως εξής: 

1. Οι τελευταίες φράσεις της ενάτης παραγράφου του 
Τμήματος «κατανομή ατομικών ποσοστώσεων» του κεφα¬ 
λαίου «ΠΑΡΑΔΟΣΕΙΣ» της με αρ. 165547/28.1.94 από¬ 
φασης αντικαθίσταται από τις φράσεις και για μέγεθος 
εκμετάλλευσης παραγωγής 50 μέχρι 150 τον. γάλακτος, 
πλην των περιοχών των νησιών του Αιγαίου, της Κρήτης 
και της Θράκης που οι ανωτέρω ποσότητες γίνονται 25 και 
150 τόννοι αντίστοιχα. 

2. Το παράρτημα 2 της με αρ. 165547/28.1.94 κοινής 
απόφασης «Πίνακας εγκεκριμμένων βιομηχανιών-βιοτε- 
χνιών επεξεργασίας γάλακτος άρθρ. 7 καν. (ΕΟΚ) 536/93 
συμπληρώνεται με τον πίνακα βιομηχανιών-βιοτεχνιών 
του παραρτ. I της παρούσας. 

3. Στο τέλος του κειμένου του κεφαλ. «Έγκριση επιχ/ 
σεων» της 1888588/30.6.93 κοινής Υπουργικής απόφα¬ 
σης προστίθεται το ακόλουθο κείμενο: 

«Από την έναρξη του γαλακτ/κού έτους 1994/95 η πα- 








7114 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ραπάνω διαδικασία έγκρισης των επι/σεων συλλογής αγε¬ 
λαδινού γάλακτος πραγματοποιείται από τον ΕΛΟΓ 
ύστερα από την υποβολή σχετικής αίτησης με τα λοιπά 
δικ/κά εκ μέρους του ενδιαφερομένου προς τον ΕΛΟΓ». 

4. Η πρώτη παράγραφος του κεφαλαίου «Διαχείριση- 
Καταλο γισ μο ί- Έλεγχοι- Π αραδόσε ις» της 

188588/30.6.93 κοινής απόφασης συμπληρώνεται με το 
ακόλουθο κείμενο. 

«Η ατομική καρτέλλα συνοδεύει τον παραγωγό κατά την 
μετακίνησή του από μία βιομηχανία ή βιοτεχνία, επεξερ¬ 
γασίας γάλακτος σε άλλη». 

α) Ο παραγωγός που προτίθεται να μεταφέρει την πα¬ 
ράδοση του γάλακτος σε άλλη βιομηχανία ή βιοτεχνία συ¬ 
ντάσσει εις διπλούν δήλωση, σύμφωνα με το υπόδειγμα 
του παραρτ. 3 αρ. 186198/18.6.93 εγκυκ.και υποβάλλει 
τριάντα (30) τουλάχιστον ημέρες, πριν από την μετακί¬ 
νησή του ένα αντίτυπο στη βιομηχανία ή βιοτεχνία από την 
οποία αποχωρεί, αναγράφοντας στη δήλωση των ακριβή 
ημερομηνία διακοπής παραδόσεως και ένα κρατά ο ίδιος. 
Η βιομηχανία η βιοτεχνία, στην οποία υποβάλλεται η δή¬ 
λωση, υποχρεούται να παραλάβει την δήλωση, να σφραγί¬ 
σει το παραμένον στα χέρια του παραγωγού αντίτυπο με 
τις ακόλουθες ενδείξεις και να υπογράψει κάτωθεν της 
λέξεως υπογραφή. 

ΠΑΡΕΛΗΦΘΗ ΔΗΛΩΣΗ ΑΠΟΧΩΡΗΣΗΣ 

Παραγωγού . 

Κωδικός παρ/γου . 

ΑΠΟΧΩΡΗΣΗ από . 

Ημερομηνία Υποβολής Δήλωσης. 

ΥΠΟΓΡΑΦΗ 

επισυνάπτοντας στο ανωτέρω αντίτυπο του παραγω¬ 
γού, φωτ/φο της καρτέλλας «Ατομικής ποσόστωσης πα¬ 
ράδοσης αγελαδινού γάλακτος κατά μήνα». Το επισυνα- 
πτόμενο φωτ/φο της καρτέλλας πρέπει να είναι πλήρως 
ενημερωμένο μέχρι και της ημερομηνίας παραλαβής της 
δήλωσης. 

Το συμπληρωμένο αντίτυπο της δήλωσης που κράτησε 
ο παραγωγός μαζί με το φωτ/φο της καρτέλλας ατομικής 
ποσόστωσης που παρέλαβε από την βιομηχανία ή βιοτε¬ 
χνία που απεχώρησε, κατατίθεται στη βιομηχανία ή βιοτε¬ 
χνία με την οποία προτίθεται να συμβληθεί και να παραδί- 
δει το γάλα. 

β) Σε περίπτωση άρνησης παραλαβής ή κωλυσιεργίας 
περί την παραλαβή της δήλωσης ο παραγωγός επιδίδει 
αυτήν στη βιομηχανία ή βιοτεχνία από την οποία αποχωρεί 
με συστημένη επιστολή ή με δικαστικό επιμελητή. Αντί¬ 
γραφο αυτής κοινοποιεί στον ΕΛΟΓ. 

γ) Στην περίπτωση αυτή ο εν λόγω παραγωγός ενημε¬ 
ρώνει την βιομηχανία στην οποία πρόκειται να αρχίσει την 
παράδοση γάλακτος προσκομίζοντας αποδεικτικά γνω¬ 
στοποίησης της δήλωσης αποχώρησης, σχετική βεβαίωση 
του ΕΛΟΓ ότι κοινοποιήθηκε σε αυτόν η δήλωση αυτού 
του Ν. 1599/85 για το ύψος της ποσόστωσής του. 

δ) Η ισχύς της μετακίνησης στη νέα βιομηχανία ή βιοτε¬ 
χνία αρχίζει από την 1η του μήνα που ακολουθεί, αφού 
έχουν συμπληρωθεί τριάντα τουλάχιστον ημέρες από την 
ημερομηνία υποβολής ή γνωστοποίησης της δήλωσης 
αποχώρησης. 

Εντός χρονικού διαστήματος δέκα (10) ημερών από της 
ημερομηνίας πρακτικής διακοπής παραδόσεως από την 
βιομηχανία ή βιοτεχνία που ο παραγωγός αποχωρεί, ο 
υπεύθυνος αυτής υποχρεούται να μεταβιβάσει στη βιομη¬ 


χανία ή βιοτεχνία που συμβάλλεται ο παραγωγός το πρω¬ 
τότυπο της καρτέλλας. 

ε) Στη βιομηχανία ή βιοτεχνία η οποία αρνείται ή κωλυ¬ 
σιεργεί, να παραλάβει τη δήλωση αποχώρησης, να σφρα¬ 
γίσει και να υπογράψει το αντίτυπο της δήλωσης του πα¬ 
ραγωγού, να χορηγήσει φωτ/φο της καρτέλλας ή να απο- 
στείλει εμπροθέσμως το πρωτότυπο αυτής στη νέα βιομη¬ 
χανία ή βιοτεχνία, επιβάλλεται με απόφαση του Γ εν. Γ ραμ- 
ματέα του Υπ. Γεωργίας πρόστιμο ίσο προς το αντίστοιχο 
της υπέρβασης ολόκληρης της ποσόστωσής του. 

στ) Σε περίπτωση που η υπόχρεη βιομηχανία ή βιοτεχνία 
συστηματικώς αρνείται ή κωλυσιεργεί, να παραλάβει την 
δήλωση αποχώρησης, τη σφράγιση και υπογραφή του 
αντιτύπου της δήλωσης παραγωγού, τη χορήγηση φωτ/ 
φου καρτέλλας ή την αποστολή πρωτοτύπου αυτής στη 
νέα βιομηχανία, αυτή διαγράφεται από τον πίνακα εγκε¬ 
κριμένων βιομηχανιών - βιοτεχνιών επεξεργασίας αγελα¬ 
δινού γάλακτος με απόφαση του Γ εν. Γ ραμματέα του Υπ. 
Γεωργίας η δε ποσότητα που έχει επεξεργαστεί κατα την 
διάρκεια του τελευταίου έτους θεωρείται ως υπέρβαση, 
επιβάλλεται δε πρόστιμο αντίστοιχο της ποσότητας αυ¬ 
τής. 

ζ) Στον παραγωγό ο οποίος παραδίδει γάλα σε μη εγκε¬ 
κριμένη βιομηχανία - βιοτεχνία ή δεν τηρεί τις διαδικασίες 
και τις υποχρεώσεις που προβλέπονται στην παρούσα 
απόφαση επιβάλλεται με απόφαση του αρμόδιου Δ/ντή 
ΔΑΓΕΠ πρόστιμο αντίστοιχο για υπέρβαση του ενός δεκά- 
του (1 /10) της ποσόστωσής του. 

Στη βιομηχανία ή βιοτεχνία ή οποία αποδέχεται παρά¬ 
δοση γάλακτος από παραγωγό 'χωρίς αυτός να έχει τηρή¬ 
σει τις νόμιμες διαδικασίες και τις υποχρεώσεις επιβάλλε¬ 
ται με απόφαση του Γεν. Γραμματέα του Υπ. Γεωργίας 
πρόστιμο αντίστοιχο για υπέρβαση του ενός δεκάτου 
(1/10) της ποσόστωσης του εν λόγω παραγωγού. 

η) Σε περίπτωση υποτροπής τιμωρείται, ο μεν παραγω¬ 
γός με απόφαση του αρμόδιου Δ/ντή ΔΑΓΕΠ του Υπ. Γε¬ 
ωργίας με πρόστιμο αντίστοιχο υπέρβασης ολόκληρης της 
ποσόστωσής του, η δε βιομηχανία ή βιοτεχνία με απόφαση 
του Γενικού Γραμματέα του Υπ. Γεωργίας με πρόστιμο 
αντίστοιχο με υπέρβαση ολόκληρης της ποσόστωσης του 
συγκεκριμένου παραγωγού και με αναστολή έγκρισής της 
από ένα μήνα έως ένα έτος. 

Τα πρόστιμα που επιβάλλονται με αποφάσεις των αρμο¬ 
δίων οργάνων του Υπ. Γεωργίας αποτελούν πόρους του 
ΕΛΟΓ. Λεπτομέρειες καταβολής των προστίμων και ει- 
σπράξεως αυτών από τον ΕΛΟΓ ρυθμίζονται με αποφά¬ 
σεις του Υπουργού Γ εωργίας. 

5. Η δεύτερη τρίτη και τέταρτη παράγραφος της 
188588/30.6.93 αντικαθίσταται από τις εξής παραγρά¬ 
φους: 

«Μετά το τέλος του γαλ/κού έτους όλες οι παραπάνω 
βιομηχανίες και βιοτεχνίες υπολογίζουν τις παραδόσεις 
κάθε παραγωγού (ο οποίος πραγματοποίησε την τελευ¬ 
ταία του παράδοση πριν τη λήξη του γαλ/κού έτους σ’ αυ¬ 
τές) προσαρμοσμένες σε ισοδύναμο γάλακτος λιποπ/τος 
3,61 % και ενημερώνουν τον ΕΛΟΓ πριν από τις 15 Μαΐου 
που έπεται του γαλακτοκομικού έτους για το σύνολο: 

α) των προγματοποιηθεισών σ’ αυτές παραδόσεων (λιπ/ 
τος 3,61 %) κατά την διάρκεια του γαλ/κού έτους. 

β) των ποσοστώσεων των παραγωγών του. 

Ο ΕΛΟΓ μετά τον συμψηφισμό σε Εθνικό επίπεδο σε 
επίπεδο σε περίπτωση υπέρβασης της εθνικής ποσόστω- 

σης προβαίνει στον καταλογισμό της οφειλόμενης υπερει- 
σφοράς κατ' αναλογία στις επιχειρήσεις συγκέντρωσης 
αγελ. γάλακτος στις οποίες το σύνολο των εισκομίσεων σ’ 
αυτές υπερέβει το σύνολο των ατομικών ποσοτήτων ανα¬ 
φοράς των παραγωγών που παρέδωσαν το γάλα τους σ’ 
αυτές κατά την διάρκεια του γαλ/κού έτους. 

Στην περίπτωση καταλογισμού υπερεισφοράς οι επιχ/ 
σεις αυτές είναι υπεύθυνες για την είσπραξη της υπερει- 
σφοράς. Προβαίνουν στον καταλογισμό της αναλογούσης 
σ’ αυτές υπερεισφοράς, κατ’ αναλογία στους παραγω¬ 
γούς των, οι οποίοι υπερέβησαν την ατομική τους ποσό¬ 
στωση και καταθέτουν το αντίστοιχο ποσό σε λογ/σμό του 
Υπ. Γεωργίας, που τηρείται στην ΑΤΕ - Κεντρικό, για το 
σκοπό αυτό». 

6. Εξαιρετικά κατά την πρώτη εφαρμογή του συστήμα¬ 
τος ποσοστώσεων αγελαδινού γάλακτος που είναι το γα- 
λακτομικό έτος 1993/94 σε εκτέλεση των διατάξεων του 
άρθρ. 2 του Καν (ΕΟΚ) αρ. 3950/92 κάθε βιομηχανία ή 
βιοτεχνία, που επεξεργάζεται αγελαδινό γάλα υπολογίζει, 
για κάθε παραγωγό, με βάση την καρτέλλα, η οποία για 
οποιοδήποτε λόγο βρίσκεται στην κατοχή της τον τελευ¬ 
ταίο μήνα (Μάρτιο) την τυχόν υπέρβαση της ατομικής πο¬ 
σόστωσης. 

Κάθε βιομηχανία ή βιοτεχνία καταρτίζει αναλυτική κατά 
παραγωγό κατάσταση παραδόσεων και υπερβάσεων σύμ¬ 
φωνα με το υποδ. 4 της εγκυκλίου με αρ. πρωτ. 186198/ 
18.6.93 και την διαβιβάζει στον ΕΛΟΓ σύμφωνα με τις δια¬ 
τάξεις της εγκυκλίου αυτής, πριν την 15η Μαΐου. 

Σε περίπτωση μη τήρησης της προθεσμίας αυτής επι¬ 
βάλλεται στην βιομηχανία ή βιοτεχνία με απόφαση του Γε¬ 
νικού Γραμματέα του Υπ. Γεωργίας πρόστιμο που αντι¬ 
στοιχεί σε υπερεισφορά για υπέρβαση κατά 0,1 % του συ¬ 
νόλου της εισκομισθείσης ποσότητας γάλακτος. Το πρό¬ 
στιμο αυτό δεν μπορεί να υπερβαίνει κατά την στιγμή της 
καταβολής την εκάστοτε ισχύουσα ισοτιμία 20.000 ΕΟυ 
σε δραχμές. 

Ο ΕΛΟΓ εν συνεχεία μετά τον συμψηφισμό σε εθνικό 
επίπεδο, σε περίπτωση υπέρβασης της εθνικής ποσόστω¬ 
σης προβαίνει στον καταλογισμό της οφειλόμενης υπερει- 
σφοράς κατά τα αναφερόμενα στην παράγρ. 5 της οφει¬ 
λόμενης υπερεισφοράς κατά τα αναφερόμενα στην πα- 
ραγρ. 5 της παρούσας. 

Σε περίπτωση κατά την οποία ο ΕΛΟΓ διαπιστώσει ότι 
για τον ίδιο παραγωγό που παρέδωσε γάλα κατά την διάρ¬ 
κεια του γαλακτοκομικού έτους σε περισσότερες από μία 
βιομηχανίες ή βιοτεχνίες και τηρήθηκαν περισσότερες 
της μιας καρτέλλας προβαίνει σε σύγκριση του συνόλου 
των ποσοτήτων που πραγματικά παρέδωσε προς την δι¬ 
καιούμενη ατομική ποσόστωση. 

Αν από τη σύγκριση αυτή δεν προκύπτει διαφορά ή υπο¬ 
λείπεται η παραδοθείσα ποσότητα της δικαιούμενης πο¬ 
σόστωσης επιμερίζει την ατομική ποσόστωση του παρα¬ 
γωγού στις επιχειρήσεις αναλογικά με τις πραγματοποιη- 
θείσες σε αυτές παραδόσεις. Αν από τη σύγκριση προκύ¬ 
πτει υπέρβαση της δικιουμένης ποσόστωσης τότε προβαί¬ 
νει σε επιμερισμό της ατομικής ποσόστωσης και της υπέρ¬ 
βασης κατ’ αναλογία των πραγματικών παραδόσεων σε 
κάθε μία από τις βιομηχανίες ή βιοτεχνίες και τις ενημερώ¬ 
νει σχετικά. 

Πριν από την 1 η Σεπτεμβρίου κάθε έτους οι βιομηχανίες 
και βιοτεχνίες που εισέπραξαν τα ποσά της υπερεισφοράς 
υποχρεούνται να καταθέσουν αυτά στον τηρούμενο, λογ/ 


σμό του Υπ. Γεωργίας υπ’ αρ. 4456/519 που τηρείται στο 
Κεντρικό κατάστημα της Α.Τ.Ε. 

Αντίγραφα των αποδεικτικών αποθηκευτικών εγγρά¬ 
φων κατάθεσης κοινοποιούνται από τις επιχειρήσεις στον 
ΕΛΟΓ. Σε περίπτωση υπέρβασης της προθεσμίας πληρω¬ 
μής της 1 ης Σεπτεμβρίου τα οφειλόμενα ποσά επιβαρύνο¬ 
νται με τόκο το επιτόκιο του οποίου είναι ίσο με το εκά¬ 
στοτε ισχύον επιτόκιο καταθέσεων ταμιευτηρίου και κινεί¬ 
ται με μέριμνα του ΕΛΟΓ η διαδικασία βεβαίωσης του χρη¬ 
ματικού ποσού στο Δημόσιο Ταμείο εις βάρος της βιομη¬ 
χανίας ή βιοτεχνίας που δεν κατέθεσε εμπρόθεσμα τα 
χρήματα στην ΑΤΕ για λογαριασμό του Υπ. Γ εωργίας. 

Στο τέλος του κεφαλαίου «Διαχείριση - Καταλογισμοί - 
Έλεγχοι - Παραδόσεις» της 188588/30.6.93 απόφασης 
προστίθεται το ακόλουθο εδάφιο: 

«Κατά την πρώτη εφαρμογή του μέτρου (γαλ/κό έτος 
93/94) για όλους τους απαραίτητους ελέγχους υπεύθυ¬ 
νες είναι οι Δ/νσεις Γεωργίας οι οποίες και ενημερώνουν 
σχετικές του ΕΛΟΓ. 

η 7. Το κεφάλαιο «Μεταβίβαση ποσόστωσης» των υπ' αρ. 
188588/30.6.93 και 165547/28.1.94 αποφάσεων αντι¬ 
καθίσταται από το ακόλουθο κείμενο: 

«Παραχώρηση χρήσεως - Μεταβίβαση ποσόστωσης». 

Η ποσόστωση μιας εκμετάλλευσης μπορεί: 

α) να παραχωρηθεί προσωρινά κατά την διάρκεια του 
γαλ/κού έτους και πριν από την 31 η Δεκεμβρίου εφ’ όσον 
δεν πρόκειται να χρησιμοποιηθεί από τον παραγωγό. Στην 
περίπτωση αυτή είναι δυνατόν να παραχωρηθεί μέρος 
μόνο της ποσόστωσης. 

Κάθε παραχώρηση ποσόστωσης τελεί υπό τον έλεγχο 
της οικείας Δ/νσης Γ εωργίας του παραχωρούντος. Γ ια το^ 
σκοπό αυτό οι συμβαλλόμενοι, παραχωρητής και αποδέ¬ 
κτης της ποσόστωσης καταρτίζουν εις πενταπλούν και συ¬ 
νυπογράφουν κοινή αίτηση παραχώρησης της ποσόστω¬ 
σης με θεώρηση του γνησίου της υπογραφής από την Δ/ 
νση Γεωργίας του παραχωρούντος (παρ. 3). Αντίγραφα 
της αίτησης με μέριμνα του αποδέκτη υποβάλλονται στις 
Δ/νσεις Γεωργίας των συμβαλλομένων, στις επιχ/σεις ει- 
σκόμισης γάλακτος των ανωτέρω και στον ΕΛΟΓ. Το αντί¬ 
γραφο που υποβάλλεται στον ΕΛΟΓ συνοδεύεται από το 
ιδιωτικό συμφωνητικό παραχώρησης της ποσόστωσης. 

β) Η ποσόστωση που έχει αναγνωριστεί για μία συγκε¬ 
κριμένη εκμετάλλευση μπορεί να μεταβιβαστεί. Στην πε¬ 
ρίπτωση αυτή η ποσόστωση συμμεταβιβάζεται με την 
εκμετάλλευση. 

Εξαιρετικά στα κατωτέρω γεωγραφικά διαμερίσματα 
της χώρας και εντός των ορίων αυτών. 

- Θράκη 

- Μακεδονία 

- Θεσσαλία 

- Στερεά Ελλάδα και Εύβοια 

Ήπειρος και 

- Νήσοι Αιγαίου 

λόγω των ραγδαίων διαρθρωτικών αλλαγών των γεω¬ 
γραφικών εκμεταλλεύσεων είναι δυνατόν η μεταβίβαση 
της ποσόστωσης να μην συμμεταβιβάζεται εν άλω ή εν μέ- 
ρει με την γεωργική εκμετάλλευση. 

Η μεταβίβαση της ποσόστωσης διενεργείται: 

α) Με συμβολαιογραφική πράξη, όταν συμμεταβιβάζε- 
ται εν όλω ή εν μέρει και η εκμετάλλευση. 

β) Με ιδιωτικό συμφωνητικό, όταν μεταβιβάζεται μόνο η 
ποσόστωση. 

Υπόδειγμα του ιδιωτικού συμφωνητικού περιλαμβάνε¬ 
ται στο παράρτ. 2 της παρούσας απόφασης. 

Κάθε μεταβίβαση ποσόστωσης τελεί υπό τον έλεγχο 
της οικείας Δ/νσης Γεωργίας του μεταβιβάζοντος. Για το 
σκοπό αυτό οι συμβαλλόμενοι καταρτίζουν εις πεντα- 
πλούν και συνυπογράφουν κοινή αίτηση μεταβίβασης 
(παρ. 3). Κατά τα λοιπά τηρείται η διαδικασία που αναφέ- 
ρεται στην προηγούμενη περίπτωση. 

Εξαιρετικά κατά το γαλακτοκομικό έτος 1993 - 94 πα¬ 
ραχωρήσεις ή μεταβιβάσεις ποσοστώσεων για τις οποίες 
δεν τηρήθηκαν οι πιο πάνω τρόποι παραχώρησης ή μετα¬ 
βίβασης θεωρούνται νόμιμες. 

Ποσοστώσεις που δόθηκαν στα πλαίσια αναπτυξιακών 
νόμων, εξυγιάνσεων κ.λπ. σύμφωνα με την 6η παράγραφο 
του κεφαλ. ΠΑΡΑΔΟΣΕΙΣ - Κατανομή ατομικών ποσοστώ¬ 
σεων της αρ. 165547/28.1.94 δεν μπορούν να αποτελό¬ 
σουν αντικείμενο μεταβίβασης πριν την ολοκλήρωση των 
υποχρεώσεων που έχουν αναληφθεί με τα αντίστοιχα σχέ¬ 
δια. 

Κατά την παραχώρηση ή μεταβίβαση των ποσοστώσεων 
μεταβιβάζονται όλα τα δικαιώματα και οι υποχρεώσεις που 
απορρέουν από την εφαρμογή των σχετικών κοινοτικών 
και εθνικών διατάξεων που αφορούν το σύστημα εφαρμο¬ 
γής των ποσοστώσεων. 

ΠΑΡΑΡΤΗΜΑ 1 

Πίνακας εγκεκριμένων βιομηχανιών 
Βιοτεχνιών επεξεργασίας αγελ. 
γάλακτος (άρθρο 7 ΚΑΝ. (ΕΟΚ) 536/93). 


ΝΟΜΟΣ ΕΠΩΝ. ΕΠΙΧΕΙΡΗΣΗΣ ΔΙΕΥΘΥΝΣΗ 


Αττικής -Ασημακόπουλοι 

X. Τρικούπη 82, 

Αφοί Ο.Ε. 

Αθήνα 

-Γιαννόπουλος Γ.& Φω-Τσανταρλή 2, 

τόπουλοςΧ. Ο.Ε. 

Ν. Σμύρνη 

Έβρου -Κιουτσούκη Ευανθία 

Μικρή Δοξιπάρα 

Ιωαννίνων -Ίδρυμα Βαρώνου 

Ορεστιάδας 

Μέτσοβο 

Μιχ. Τοσίτσα 

-Κ.Τ.Μ.Ι. ΠΙΝΔΟΣ 

Ζυγομάλη 2, 

ΑΕΒΕ 

Ιωάννινα 

Καρδίτσας -Παπακέμος Σ. 

Προάστιο 

Κορινθίας -Μανδρέκας Ε. 

Κόρινθος 

Κυκλάδων -Ε.Α.Σ. Νάξου 

Νάξος 

-Ε.Α.Σ. Τήνου 

Τήνος 

Τρικάλων -Βλαχογιάννης X. 

Διάβα 

& ΣΙΑ 

Καλαμπάκας 

-Εργοσ. Γάλ. Τρικάλων Τρίκαλα 

-Μπαταγιάννης Ε. 

Τρίκαλα 

& ΣΙΑ Ο.Ε. 

-ΒΙΟΓΑΛ- ΠΛΕΞΙ- 

6ο Χιλ. Πύλης 

ΔΑΣΑ& ΥΙΟΙ Ο.Ε. 

Τρικάλων 

Αχαϊας - Μάρκου Α. 

Γ. Ολυμπίου 67, 

Κυκλάδων -Ε.Α.Σ. Σύρου 

Πάτρα 

Σύρος. 


ΠΑΡΑΡΤΗΜΑ 2 

ΙΔΙΩΤΙΚΟ ΣΥΜΦΩΝΗΤΙΚΟ ΠΑΡΑΧΩΡΗΣΗΣ ΧΡΗΣΗΣ 
ΠΟΣΟΣΤΩΣΗΣ ΜΕΤΑ Ή ΑΝΕΥ ΑΝΤΑΛΛΑΓΜΑΤΟΣΟ) 

Στην .σήμερα στις .του μηνός . 


του έτους. 

ημέρα , ανάμεσα στους πιό κάτω συμβαλλόμενους και ει- 
δικώτερα: 

α) Αφενός τον κτηνοτρόφο, κάτοικο, οδός αριθμ. αρ. 
ταυτότητας . ο οποίος θα αποκαλείται εφεξής στο παρόν 
«παραχωρητής» και 

β) Αφετέρου τον .. 

κάτοικο .οδός .αριθμ. 

αρ. ταυτότητας. 

ο οποίος θα αποκαλείται εφεξής στο παρόν μισθωτής ή 
χρησάμενος συμφωνήθηκαν, συνομολογήθηκαν και έγι¬ 
ναν αμοιβαία αποδεκτά τα εξής: 

1. Ο πρώτος συμβαλλόμενος-παραχωρητής δήλωσε ότι 
είναι δικαιούχος, δικαιώματος παραδόσεως συγκεκριμέ¬ 
νης ποσότητας γάλακτος (οριστική ποσόστωση) που έχει 
προσδιοριστεί από τον ΕΛΟΓ σε συνεργασία με το αρμό¬ 
διο Ελληνικό Υπουργείο Γεωργίας, με βάση τους ισχύο- 
ντες Ελληνικούς Νόμους και Κανονισμούς της Ε.Ο.Κ. και 
σύμφωνα με την συνολική ποσότητα γάλακτος που επι¬ 
τρέπεται να παραδοθεί στην Ελληνική Επικράτεια. 

Το δικαίωμά του αυτό, προκύπτει αφενός από το σχε¬ 
τικό διαβιβαστικό του Υπουργείου Γεωργίας (ΔΙΔΑΓΕΠ και 
ΔΙΕΥΘΥΝΣΗ ΖΩΙΚΗΣ ΠΑΡΑΓΩΓΗΣ) (με αριθμό πρωτο¬ 
κόλλου 208950/12.11.1993, με το οποίο συμπεριλήφθη 
ο παραχωρητής στους ειδικούς καταλόγους των παραγω¬ 
γών -δικαιούχων των οριστικών ποσοστώσεων, που έχει 
εκδώσει το άνω Υπουργείο, σε συνεργασία με τον 
ΕΛ.Ο.Γ., αφετέρου δε από την ατομική του καρτέλα πο¬ 
σόστωσης παράδοσης αγελαδινού γάλακτος κατά μήνα. 

Τα στοιχεία του παραχωρητή έχουν καταχωρηθεί στους 
ανωτέρω καταλόγους παραγωγών - δικαιούχων ποσοστώ¬ 
σεων του Υπουργείου Γ εωργίας, με κωδικό αριθμό . 


(1) Διαγράφεται αναλδγως ένας εκ των δύο όρων. 

2. Η συνολική ποσότητα γάλακτος, που σύμφωνα με τα ανωτέρω επιτρέ¬ 
πεται να παραδίδει ο παραχωρητής στο τρέχον έτος (1.4.199 έως 
30.3.199) ανέρχεται σε .κιλά. 

Την ανωτέρω ποσότητα γάλακτος και μέσα στο ανωτέρω χρονικό διά¬ 
στημα, δικαιούται να παράγει και να εμπορεύεται ο παραχωρητής σύμφωνα 
με τα διαλαμβανόμενα στο άρθρο 1 του παρόντος, συνολικά εκμεταλλευό¬ 
μενος τις εξής εγκαταστάσεις, γαΐες και ζώα που έχει στη διάθεση του ως 
παραγωγός. 


Σε περίπτωση υπέρβασης της ανωτέρω ποσότητας, ο παραχωρητής υφί- 
σταται τις συνέπειες του Νόμου και των Κανονισμών της Ε.Ο.Κ. (πιθανή 
επιβολή προστίμου κ.λπ.), όπως αυτές περιγράφονται στη σχετική Νομο¬ 
θεσία και τις εγκυκλίους του αρμοδίου Υπουργείου Γ εωργίας. 

3. Ήδη με το συμφωνητικό αυτό το οποίο αποτελεί έγγραφη επιβεβαί¬ 
ωση σχετικής προφορικής συμφωνίας μεταξύ των εδώ συμβαλλομένων, 
που έχει προηγηθεί και ισχύει από την 1.4.199... (κατά περίπτωση) ο πρώ¬ 
τος συμβαλλόμενος - παραχωρητής (παραχωρεί προς τον αντισυμβαλλό¬ 
μενο - μισθωτή το πιό πάνω δικαίωμά του οριστικής ποσόστωσης γάλακτος, 
με τους πιο κάτω όρους και συμφωνίες. 

4. Ο παραχωρητής παραχωρεί στον μισθωτή χρήση. 

Αποκλειστικά και μόνο το δικαίωμα παραγωγής και εμπορίας μέρους κι- * 
λών της συνολικής ποσότητας αναφοράς που αναλογεί στην ποσόστωσή 
του, χωρίς να παραχωρεί τις εκτάσεις και εγκαταστάσεις της επιχείρησής 

του, δεδομένου ότι η επιχείρησή του υφίσταται και λειτουργεί στην περιοχή 

του Νομού. 

Με βάση τα ανωτέρω, ο μισθωτής χρήστης θα έχει το δικαίωμα, μέσα στα 
πλαίσια της χρονικής περιόδου που αμέσως κατωτέρω προσδιορίζεται να 
παράγει και να εμπορεύεται προν ίδιον αυτού όφελος, {από την συνολική 
ποσότητα γάλακτος που δικαιούται να παράγει και να εμπορεύεται ο παρα¬ 


χωρητής. 

Ποσότητα γάλακτος.κιλών 

περιοριστικά, από τα συνολικά.κιλά του. 


5. Απαγορεύεται ρητά η ολική ή μερική υπεκμίσθωση ή περαιτέρω παρα¬ 
χώρηση της χρήσης σε οποιονδήποτε τρίτο, φυσικό ή νομικό πρόσωπο, με 
οποιανδήποτε μορφή, για όλη τη διάρκεια της παρούσης συμβάσεως και 
της τυχόν παράτασής της, η για μέρος αυτής, ακόμη και σε εταιρεία στην 
οποία ο χρήστης έχει οποιοδήποτε μικρό ή μεγάλο ποσοστό. 

6. Κάθε υπέρβαση της ποσόστωσης (ή του παραχωρουμένου ποσοστού 
της), που παραχωρείται με το παρόν στον μισθωτή - χρήστη από μέρους 
του τελευταίου, η οποία θα επιφέρει αποκλειστικά ή αθροιστικά επιβολή 
οικονομικών ή άλλων επιπτώσεων στον παραχωρητή θα βαρύνει αποκλει¬ 
στικά και μόνο τον μισθωτή χρήστη ο οποίος και ευθύνεται έναντι των αρ¬ 
μοδίων αρχών, άλλων υποχρεούται στην πλήρη και ολοσχερή αποζημίωση 
του παραχωρητή παραιτούμενος από τώρα με το παρόν, από κάθε αντίρ¬ 
ρηση ή ένστασή του. 

7. Διάρκεια της παραχώρησης χρήσης, ορίζεται το χρονικό διάστημα του 
γαλακτοκομικού έτους, ήτοι από 1.4.199... μέχρι 31.3.199... ή μικρότερο 
αυτού, μετά την λήξη του οποίου, λύεται η παρούσα σύμβαση αυτοδικαίως. 

Η ημερομηνία λήξεως {31.3.199...) θεωρείται δήλη ημέρα και η σύμβαση 
λύνεται χωρίς να απαιτείται έγγραφη ή προφορική όχληση του παραχωρητή 
ο οποίος δηλώνει στο παρόν, ότι εκτός νεωτέρας συμφωνίας μετά την ανω¬ 
τέρω ημερομηνία, στερείται εντελώς κάθε δικαιώματος νόμιμης παραγω- 
γήςκαι εμπορίας γάλακτος, με βάση την παρούσα σύμβαση ο μισθωτής - 
χρήστης. 

8. Συμφωνείται ρητά μεταξύ των συμβαλλομένων ότι η παραχώρηση χρή¬ 
σης της ποσόστωσης της παρούσης συμβάσεως, θα είναι μετά και άνευ 
ανταλλάγματος, γεγονός το οποίο συμφωνούν και δύο συμβαλλόμενα 
μέρη. 

9. Ο μισθωτής ή χρήστης υποχρεούται να διευκολύνει τους επιτόπιους 
ελέγχους που τυχόν γίνουν από τα αρμόδια όργανα του ΕΛ.Ο. Γ. του Υπ. Γε- 
ωργίας και της Ευρωπαϊκής Κοινότητας παρέχοντας κάθε ζητούμενη πλη¬ 
ροφορία και επιδεικνύοντας τα αναγκαία κατά νόμο έγγραφα που υποχρε- 
ούται να τηρεί. 

10. Ο παραχωρητής προσωπικά ή με εξουσιοδοτημένο εκπρόσωπό του, 
δικαιούται να επιθεωρεί σε κατάλληλες ημέρες και ώρες τα παραχωρού- 
μενα τυχόν πράγματα, καθώς και τα έγγραφα που εκ του νόμου υποχρεού- 
ται να τηρεί ο μισθωτής - χρησάμενος, να ελέγχει την καλή τους κατά¬ 
σταση, την εφαρμογή των συμφωνημένων συμβατικών υποχρεώσεων του 
μισθωτή - χρησάμενου γενικά δε δικαιούται σε πλήρη έλεγχο ακόμα πάσα 
στιγμή της πορείας της παραχωρούμενης ποσόστωσης. Αντίστοιχα ο μι¬ 
σθωτής - χρήστης υποχρεούται να διευκολύνει τον παραχωρητή και να του 
παρέχει κάθε δυνατή πληροφορία ή εξήγηση. 

11. Για την εφαρμογή των όρων του παρόντος συμφωνητικού, διευκρινί¬ 
ζεται ότι λαμβάνεται υπόψη το γάλα με λιποπεριεκτικότητα 3,61% ποσο¬ 
στό λίπους στο οποίο θα γίνεται η προσαρμογή όλων των ποσοστήτων. 

12. Η παρούσα σύμβαση διέπεται από τις διατάξεις των: 

α) Κανονισμού 536/93 ΕΟΚ. 

β) Κανονισμού 3950/92 ΕΟΚ. 

γ) Ειδοποιητήριο - Διαβιβαστικό ΔΙΔΑΓΕΠ και Δ/νσης Ζωικής παραγωγής 
Υπ. Γεωργίας 208950/12.11.93. 

δ) Από τη 18858/30.6.93 κοινή Υπουργική απόφαση Υπουργών Εθνικής 
Οικονομίας και Γεωργίας {ΦΕΚ 635/19.8.93). 

ε) Από την 189198/18.8.1993 εγκύκλιου του Υπουργείου Γ εωργίας. 

στ) Κάθε άλλη σχετική νομοθεσία. 


13. Ολοι οι όροι της παρούσας σύμβασης συμφωνούνται ως ουσιώδεις 
κάθε δε παράβαση από πλευράς των συμβαλλομένων οποιοσδήποτε όρου 
του συμφωνητικού αυτού, παρέχει στο έτερο των συμβαλλομένων το δικαί¬ 
ωμα μονομερούς καταγγελίας της σύμβασης, και ολοσχερούς ανατροπής 
των αποτελεσμάτων της, ιδία δε του παραχωρουμένου δικαιώματος παρα¬ 
γωγής και εμπορίας γάλακτος από τον μισθωτή χρησάμενο το οποίο στην 
περίπτωση καταγγελίας, θα ασκεί ο παραχωρητής μέχρι την λήξη του συμ¬ 
βατικού χρόνου της παραχώρησης. 


Στην περίπτωση καταγγελίας της σύμβασης για παράβαση όρου από τον 
μισθωτή - χρήστη ο παραχωρητής διατηρεί ακέραιο το δικαίωμα αποβολής 
του μισθωτή - χρησάμενου από τα δικαιώματα που του παραχωρούνται με 
το παρόν, εκτός των άλλων και με την διαδικασία των ασφαλιστικών μέ¬ 
τρων, της προσωρινής ρύθμισης νομής, κάθε παράβαση από πλευράς του 
παραχωρητή παρέχει στον μισθωτή - χρήστη το δικαίωμα ασκήσεως αγω¬ 
γής αποζημίωσης. 

14. Καμμία τροποποίηση των όρων της συμβάσεως αυτής δεν μπορεί να 
γίνει αποδεκτή, αν δεν γίνει δεκτή από την Δ/νση Γ εωργίας ή τον ΕΛ.Ο.Γ. 

Σε κάθε περίπτωση πάντως, τυχόν παράλειψη του παραχωρητή να ασκή¬ 
σει οποιοδήποτε νομικό ή συμβατικό δικαίωμά του, μιά ή περισσότερες φο¬ 
ρές ρητά συμφωνείται ότι δεν θα μπορεί να θεωρηθεί, σαν παραίτηση από 
το δικαίωμά του αυτό. 


15. Σε πίστωση των ανωτέρω συντάχθηκε το παρόν σε οκτώ (8) όμοια 
πρωτότυπα, τα οποία, αφού αναγνώσθηκαν και βεβαιώθηκαν από τους 
συμβαλλόμενους, υπογράφονται ως έπεται και έλαβε το κάθε συμβαλλό¬ 
μενο μέρος από ένα, το τρίτο θα κατατεθεί με επιμέλεια του μισθωτή - χρη¬ 
σάμενου στον ΕΛ.Ο.Γ., το τέταρτο στη Δ/νση Γεωργίας που ανήκει ο Πα¬ 
ραχωρητής το πέμπτο στη Δ/νση Γ εωργίας που ανήκει ο μισθωτής ή χρή¬ 
στης το έκτο στην εφορία του μισθωτού - χρησόμενου, το έβδομο στη βιο¬ 
μηχανία γάλακτος που παραδίδει γάλα ο παραχωρητής και το όγδοο στη 
Βιομηχανία γάλακτος που παραδίδει γάλα ο μισθωτής - χρήστης. 

ΟΙ ΣΥΜΒΑΛΛΟΜΕΝΟΙ 


θεωρήθηκε για το γνήσιο των 
υπογραφών των ανωτέρω συμβαλλομένων. 

Ημερομηνία . 

Ο Δ/ντής Γ εωργίας 


ΠΑΡΑΡΤΗΜΑ 3 

ΥΠΟΥΡΓΕΙΟ ΓΕΩΡΓΙΑΣ 

Δ/ΝΣΗ ΓΕΩΡΓΙΑΣ. Δ/ΝΣΗ ΓΕΩΡΓΙΑΣ. 

(Πωλητή) (Αγοραστή) 

Παραχωρούντος την χρήση Μισθωτής-Χρήστης 

Αριθμ. Πρωτ.:. 


ΚΟΙΝΗ ΔΗΛΩΣΗ 

ΜΕΤ ΑΒΙΒΑΣΗΣ-ΠΑΡΑΧΩΡΗΣΗΣ 
ΧΡΗΣΗΣ 

Στοιχεία Πωλητής Αγοραστής 

παραχωρών την Χρήστης 

χρήση 

Ονοματεπώνυμο .. 

Ον. Πατρός . 

Αρ. Αστ. Ταυτ/τος . 

Δ/νση Κατοικίας . 

Δ/νση εκμετάλλευσης . 

Κωδικός Παραγωγού . 

Ποσόστωση αγελ. 

γαλ. ΚΟΡ . 

Βιομηχ. παράδοσης . 

Ποσόστωση που πωλείται ή παραχωρήται 
η χρήση .ΚΟΡ 

Ο Πωλητής ή Ο Αγοραστής ή 

παραχωρών την χρήση μισθωτής ή χρήστης 

(υπογραφή) (υπογραφή) 

θεωρείται το Γνήσιο των Υπογραφών 
Ο Δ/ντής Γεωργίας 

9. ΕΙΔΙΚΑ ΘΕΜΑΤΑ 

α) Ο ΕΛΟΓ καθίσταται αρμόδιος να εξετάζει αιτήσεις, εν¬ 
στάσεις ή οποιοσδήποτε φύσεως θέματα σχετικά με τις 
ποσοστώσεις. 

Εκκρεμείς αιτήσεις ή ενστάσεις ή οποιοσδήποτε φύ¬ 
σεως θέματα σχετικά με τις ποσοστώσεις τα οποία έχουν 
δημιουργηθεί κατά την διάρκεια του γαλ/κού έτους 
1993-94 αντιμετωπίζονται από 18 Απριλίου 1994 και 
εντεύθεν από τον ΕΛΟΓ. 

β) Για την ικανοποίηση των παραγωγών οι οποίοι υπέβα¬ 
λαν ενστάσεις σύμφωνα με την υπ’ αριθμ. 165547/ 
28.1.94 κοινή Υπ. Απόφαση και δικαιώθηκαν από τις αρ¬ 
μόδιες Υπηρεσίες του Υπ. Γ εωργίας ύστερα από πρόταση 
του ΕΛΟΓ, να προχωρήσει για το γαλ/κό έτος 1993-94 
γραμμική μείωση των ποσοστώσεων όλων των παραγωγών 
της χώρας προκειμένου να δημιουργηθεί κατάλληλο 
εθνικό απόθεμα. 

Ειδικότερες λεπτομέρειες που έχουν σχέση με την 
εφαρμογή του συστήματος των ποσοστώσεων αγελαδινού 
γάλακτος ρυθμίζονται με αποφάσεις του Υπουργού Γ εωρ¬ 
γίας. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Αθήνα, 29 Ιουνίου 1994 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

— Γ. ΠΑΠΑΝΤΩΝΙΟΥ Γ. ΜΩΡΑΪΤΗΣ 

-♦- 

Αριθ.Φ. 41/1112 (2) 

Αύξηση συντάξεων του Ταμείου Νομικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του ν. 1558/ 
1985 «Κυβέρνηση και Κυβερνητικά όργανα» (137 Α') και 
Π.Δ. 437/85 «Καθορισμός και ανακατανομή των αρμοδιο¬ 
τήτων των Υπουργείων» (157 Α). 

2. Το Π.Δ/γμα 455/93 «Διορισμός Υπουργών Αναπλη¬ 
ρωτών Υπουργών και Υφυπουργών» (189 Α’) και την 
2024/26.10.93 απόφαση του Πρωθυπουργού «Ανάθεση 
Αρμοδιοτήτων στον Υφυπουργό Υγείας, Πρόνοιας και Κοι¬ 
νωνικών Ασφαλίσεων Φοίβο Ιωαννίδη» (833 Β'). 

3. Το Π.Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (102 Α’). 

4. Τις διατάξεις της παρ. 8α του άρθρου 1 του ν. 2042/ 


1992 «Αύξηση των συντάξεων και άλλες ασφαλιστικές 
διατάξεις» (75 Α’). 

5. Τις διατάξεις του άρθρου 30 του ν. 1027/80 (49 Α), 
όπως αυτές ισχύουν μετά την αντικατάσταση και συμπλή¬ 
ρωσή τους από τις διατάξεις του άρθρου 7 του ν. 1275/82 
(100 Α') και του άρρθου 43 του ν. 1469/84 (111 Α’). 

6. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (137 Α) όπως προστέ¬ 
θηκαν με τις διατάξεις του άρθρου 27 του ν. 2081/1992 
(154 Α). 

7. Τις διατάξεις του άρθρου 66 του ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(165 Α’) καθώς και την 1991 /5.5.1994 Απόφαση της Επι¬ 
τροπής Τιμών και Εισοδημάτων «Αύξηση των συντάξεων 
και των εφάπαξ παροχών των φορέων κοινωνικής ασφάλι¬ 
σης για το έτος 1994». 

8. Το νομοθετικό πλαίσιο του ν. 1090/80 και τον πράγ¬ 
ματι καταβαλλόμενο μισθό του Εφέτη, όπως έχει διαμορ¬ 
φωθεί με τις εν τω μεταξύ χορηγήσεις αυξήσεις καθώς και 
το ύψος των καταβαλλομένων συντάξεων. 

9. Το γεγονός ότι απο τις διατάξεις της παρούσης δεν 
προκαλείται επιβάρυνση του κρατικού προϋλογισμού, 
προκαλείται σε ετήσια βάση για το έτος 1994. 
επιβάρυνση στο Ταμείο Νομικών ύψους 2.600 εκ. δρχ., η 
οποία θα καλυφθεί από το προϋπολογισθέν πλεόνασμα 
της χρήσης του 1994 (Κ.Α. 0611,0617, 0618). 

10. Την γνώμη του Δ.Σ. του Ταμείου Νομικών που διατυ¬ 
πώθηκε κατά την 3721/22.6.1994 συνεδρίασή του, απο¬ 
φασίζουμε: 

Άρθρο μονο 

Από την 1 / I / 1994, οι συντάξεις, καθώς και τα κατώτατα 
όρια των συντάξεων που χορηγείς το Ταμείο Νομικών αυ¬ 
ξάνονται κατά ποσοστό 15%. 

41 απόφαση αυτή να δημοσιευθεί στην Εφημερίδα Της 
Κυβερνήσεως. 

Αθήνα, 29 Σεπτεμβρίου 1994 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 
-♦- 

Αριθ.9588 σχετ. 8261,8912 (3) 

Συγκρότηση Τριμελούς επιτροπής του άρθρ. 25 του Ν. 

2190/94 για επαναπρόσληψη απολυθέντων σε Κρατ. 

Παιδ. Σταθμούς και Κρατ. Βρεφ. Σταθμούς στη Νομαρ¬ 
χία Πειραιά. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1. Τις διατάξεις του Ν. 3200/1955 «περί διοικητικής 
αποκεντρώσεως». 

2. Τ ις διατάξεις του ΝΔ 532/1970 «περί συμπληρώσεως 
των διατάξεων περί διοικητικής αποκεντρώσεως». 

3. Τις διατάξεις του άρθρ. 25 του Ν. 2190/1994 που 
αφορούν την επαναπρόσληψη απολυθέντων υπαλλήλων. 

4. Την αριθμ. ΔΥ1 Γ/28687/20.7.1994 τηλετυπική 
εγκύκλιο του Υπουργείου Υγείας πρόνοιας & Κοιν. Ασφα- 
λίεων σχετικά με την συγκρότηση της τριμελούς Επιτρο¬ 
πής για επαναπρόσληψη απολυθέντων σε Κρατ. Παιδ. 
Σταθμούς. 

5. Το αριθμ. 3170/29.8.94 της Παν. Ομοσπονδίας Ερ¬ 
γαζομένων ιδιωτ. Δικαίου στο Δημόσιο με το οποίο προτεί- 

νονται εκπρόσωποι για την συμμετοχή τους στην ανωτέρω Η παρούσα να δημοσιευθεί στην Εφημερίδα της Κυβερ- 

επιτροπή. νήσεως. 


6. Το γεγονός ότι έχουν υποβληθεί αιτήματα απολυθέ- 
ντων για επαναπρόσληψη σε Κρατικούς Παιδ. Σταθμούς. 
(Νηπιαγωγοί - Βοηθητικό προσωπικό). 

7. Το γεγονός ότι από την παρούσα δεν προκύπτει επι 
πλέον δαπάνη σε βάρος του προϋπολογισμού την ΚΠΝ, 
αποφασίζουμε: 

Συγκροτούμε Τριμελή επιτροπή για την εξέταση αιτημά¬ 
των απολυθέντων υπαλλήλων για επαναπρόσληψη σε 
Κρατικούς Παιδ. Σταθμούς και Κρατ. Βρεφ. Σταθμούς 
αποτελούμενη από τους κατωτέρω: 

1. Έναν υπάλληλο της Δ/νσης Κοιν. Πρόνοιας Πειραιά. 

2. Έναν υπάλληλο της Δ/νσης Κοιν. Πρόνοιας Πειραιά. 

3. Έναν εκπρόσωπο της Παν. Ομοσπονδίας Εργαζομέ¬ 
νων ιδιωτ. Δικαίου στο Δημόσιο με τον αναπληρωτή του 
επίσης εκπρόσωπος της ΠΟΕ/ΔΔ. 


Πειραιάς, 20 Σεπτεμβρίου 1994 

Ο Νομάρχης 
ΝΙΚ. ΣΧΟΙΝΑΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

·' (4) 

Στο 447/22.6.1993 ΦΕΚ (Τεύχος Β ) όπου δημοσιεύ¬ 
τηκε η Φ 20787/5109/6.6.^3 απόφαση του Υπουργού 
Εσωτερικών, με την οποία έγινε δεκτό το αίτημα πολιτο¬ 
γράφησης της Σοφίας Βασιλειάδου, διορθώνονται τα ονο- 
ματεπωνυμικά της στοιχεία από τα εσφαλμένα ΚΟΥ- 
ΤΣΟΥΡΗ Σοφία συζ. Δημ. ΒΑΣΙΛΕΙΑΔΟΥ στα σωστά Σο¬ 
φία ΒΑΣΙΛΕΙΑΔΟΥ του Δημητρίου, συζ. Δημητρίου ΚΟΥ- 
ΤΣΟΥΡΗ. 

(Από το Υπουργείο Εσωτερικών) 

Ε Θ ΝΙΚΟ ΤΥΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
' Ταχ. Κώδικας : 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


Πώληοη ΦΕΚ όλων των Τευχών Σολωμοϋ 51 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ : 52.48.188 

' Για φωτοαντίγραφα παλαιών τευχών στην οδό Σολωμού 51 τηλ.: 52 48_ *41 
1 Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25 713 - 52.49.54/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.. 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 




Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κ ατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α 

Δρχ. 

15.000 

β) 

» 

» 

» 

Β’ 


» 

30.000 

Υ) 

» 

» 

» 

Π 


» 

10.000 

δ) 

» 

» 

» 

Δ’ 


» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π 

.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.δί Βιομ. Ιδ. 

» 

10.000 

θ) 

» 

» 

» 

Αν. 

Ειδικού Δικαστηρίου 

» 

3.000 

ι) 

» 

» 

» 

Α.Ε 

& Ε.Π.Ε. 

)> 

200.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 


Δρχ. 


» 

» 

» 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





